tartuNLP/wikipedia-smugri-20251201 huggingface dataset:
Luettelo Saksan kunnista

Tämä artikkeli on luettelo Saksan kunnista. Poliittisesti itsenäiset kunnat ja kaupungit on esitetty luettelossa osavaltioittain saksankielisten nimien mukaisessa aakkosjärjestyksessä. Ne kunnat, jotka ovat kuntamuodoltaan kaupunkeja on lihavoitu. Luettelossa on myös Markt-tyyppisiä ja Flecken-tyyppisiä kuntia, joista Flecken-tyyppisten nimet on "kursivoitu". Kunnallishallinnottomia alueita () ei ole otettu mukaan luetteloihin.
Kesäkuussa 2012 Saksassa oli noin 11 300 poliittisesti itsenäistä kuntaa, joista suunnilleen 2 100 oli kaupunkeja.
Baden-Württemberg.
Baden-Württembergissä oli 1.1.2009 yhteensä 1 101 poliittisesti itsenäistä kuntaa. Niistä 312 oli kaupunkeja ja 789 muita kuntia.
Baijeri.
Baijerissa oli 1.6.2009 yhteensä 2 056 poliittisesti itsenäistä kuntaa. Niistä 317 oli kaupunkeja, 386 Markt-kuntia ja 1 353 muita kuntia.
Berliini.
Berliinin osavaltiossa on vain yksi kunta, joka on kuntamuodoltaan kaupunki.
Brandenburg.
Brandenburgissa oli 1.4.2013 yhteensä 419 poliittisesti itsenäistä kuntaa. Niistä 113 oli kaupunkeja ja 306 muita kuntia.
Bremen.
Bremenin osavaltiossa on kaksi kuntaa, jotka molemmat kuntamuodoltaan kaupunkeja.
Hampuri.
Hampurin osavaltiossa on vain yksi kunta, joka on kuntamuodoltaan kaupunki.
Hampuri ()
Hessen.
Hessenissä oli 21.2.2013 yhteensä 426 poliittisesti itsenäistä kuntaa. Niistä 191 oli kaupunkeja ja 235 muita kuntia.
Mecklenburg-Etu-Pommeri.
Mecklenburg-Etu-Pommerissa oli 1.1.2013 yhteensä 780 poliittisesti itsenäistä kuntaa. Niistä 84 oli kaupunkeja ja 696 muita kuntia.
Ala-Saksi.
Ala-Saksissa oli 1.3.2013 yhteensä 1 003 poliittisesti itsenäistä kuntaa. Niistä 162 oli kaupunkeja ja 841 muita kuntia.
Nordrhein-Westfalen.
Nordrhein-Westfalenissa oli 23.8.2012 yhteensä 396 poliittisesti itsenäistä kuntaa. Niistä 271 oli kaupunkeja ja 125 muita kuntia. Muista osavaltioista poiketen kuntia ei ole esitetty aakkosjärjestyksessä pelkän nimen mukaan, vaan kaupungin tai kunnan tyypin ja nimen mukaan. Kaupunkeja ei myöskään ole tämän osavaltion kohdalla lihavoitu.
Rheinland-Pfalz.
Rheinland-Pfalzissa oli 1.1.2012 yhteensä 2 306 poliittisesti itsenäistä kuntaa. Niistä 128 oli kaupunkeja ja 2 178 muita kuntia. Muista osavaltioista poiketen kuntia ei ole esitetty aakkosjärjestyksessä pelkän nimen mukaan, vaan kaupungin tai kunnan tyypin ja nimen mukaan. Kaupunkeja ei myöskään ole tämän osavaltion kohdalla lihavoitu.
Saarland.
Saarlandissa oli 1.6.2006 yhteensä 52 poliittisesti itsenäistä kuntaa. Niistä 17 oli kaupunkeja ja 35 muita kuntia.
Saksi.
Saksissa oli 1.1.2013 yhteensä 438 poliittisesti itsenäistä kuntaa. Niistä 171 oli kaupunkeja ja 267 muita kuntia.
Saksi-Anhalt.
Saksi-Anhaltissa oli 19.2.2013 yhteensä 222 poliittisesti itsenäistä kuntaa. Niistä 105 oli kaupunkeja ja 117 muita kuntia.
Schleswig-Holstein.
Schleswig-Holsteinissa oli 1.3.2013 yhteensä 1 110 poliittisesti itsenäistä kuntaa. Niistä 63 oli kaupunkeja ja 1 047 muita kuntia.
Thüringen.
Thüringenissä oli 1.1.2013 yhteensä 878 poliittisesti itsenäistä kuntaa. Niistä 126 oli kaupunkeja ja 752 muita kuntia.
Sydney Greenstreet

Sydney Hughes Greenstreet (27. joulukuuta 1879 Sandwich, Englanti – 18. tammikuuta 1954 Hollywood, Kalifornia) oli englantilainen näyttelijä. Hän aloitti teatterissa ja siirtyi elokuviin 62-vuotiaana elokuvassa The Maltese Falcon (Maltan haukka, 1941). Hän työskenteli Warner Brothersin riveissä koko tuon vuosikymmenen lopun. Greenstreet näytteli mm. elokuvissa The Mask of Dimitrios (Suurhuijari Dimitrios, 1944) ja The Verdict (Musta hansikas, 1946) näyttelijä Peter Lorren kanssa. Hän näytteli useita rooleja Hollywood-legendojen kanssa (mm. James Stewart, Humphrey Bogart ja Spencer Tracy) lyhyestä elokuvaurastaan huolimatta. Greenstreet jäi elokuvamaailmasta eläkkeelle vuonna 1949, jonka jälkeen hän jatkoi työskentelyä radiossa.
Lähteet.
kirja: 501 Elokuvatähteä, Steven Jay Schneider, 2007
Soili Perkiö

Soili Perkiö (s. 28. maaliskuuta 1958 Helsinki) on suomalainen säveltäjä ja Sibelius-Akatemian musiikkikasvatuksen lehtori. Perkiö on säveltänyt yhteistyökumppaninsa, kirjailija Hannele Huovin runoja lauluksi usealla levyllä, alkaen lastenlevystä Vauvan vaaka (1995). He saivat vuonna 2009 yhdessä lastenkulttuurin valtionpalkinnon. 
Varhaisiän musiikinopettajat ry:n myöntämän Vuoden lastenlevy -tunnustuksen Perkiö sai vuonna 2012 yhdessä Liisa Kallion kanssa julkaistusta teoksestaan Pikku Papun laulut, vuonna 2014 yhdessä Hannele Huovin kanssa "Muumiperheen lauluretki" -albumista ja vuonna 2019 levystä "Nallen talvi", jolla on Perkiön sävellyksiä ja Matti Kallion sovituksia Eppu Nuotion runoihin. Vuonna 2019 Perkiö sai Pro Finlandia -mitalin.
Vanilla Ninja (albumi)

Vanilla Ninja on virolaisen Vanilla Ninja -yhtyeen esikoisalbumi. Se julkaistiin ainoastaan Virossa 30. toukokuuta 2003. Se sijoittui Viron albumilistan ykkössijalle. Yhtye osallistui albumilla olevalla ”Club Kung Fu” -kappaleella Viron Eurolaul-kilpailuun. Kappale julkaistiin singlenä, ja se sijoittui Saksan singlelistalla sijalle 95.
Albumi sisältää kappaleita sekä viroksi että englanniksi. Se on yhtyeen ainut albumi, jolla on vironkielisiä kappaleita.
Traces of Sadness

Traces of Sadness on virolaisen Vanilla Ninja -yhtyeen toinen studioalbumi. Se julkaistiin kesäkuussa 2004. 
Albumille sisältyvät menestyneet singlet ”Tough Enough”, ”Liar” and ”When the Indians Cry”. Se sijoittui Saksan albumilistalla kolmannelle sijalle, Itävallassa neljännelle sijalle ja Sveitsissä sijalle 14. Puolassa albumi sijoittui sijalle 37.
Albumia on myyty kultalevyyn oikeuttava määrä (100 000 kappaletta) Saksassa ja Itävallassa (15 000 kappaletta).
Kuşadası

Kuşadası on kaupunki ja piirikunta Turkin länsirannikolla. Vuonna 2014 siellä oli lähes 78 000 asukasta.
Kuşadası on suosittu matkailukohde. Sinne tehdään pakettimatkoja, ja Efesokseen matkailijoita vievät risteilyalukset pysähtyvät sen satamaan. Kaupungin laidalla sijaitsee Adaland-niminen vesipuisto.
Kuşadasin vanhimmat jäänteet asutuksesta ovat ajalta 3000 vuotta eaa. Antiikin aikana paikalla sijaitsi Pygelan kaupunki. Persialaiset valtasivat sen 646 eaa., ja noin vuodesta 200 eaa. se oli osa ensin Roomaa, sittemmin Bysanttia. Kuşadasin linnoitus ja vanhakaupunki ovat ottomaanien valtakaudelta. Kreikkalaiset valtasivat kaupungin ensimmäisen maailmansodan päätteeksi, ja vuodesta 1922 se on ollut osa itsenäistä Turkkia.
Kuşadasının maantieteellinen piirre sisältää sekä vuoristoisia alueita että tasankoja. Aikaisemmin tasankoja hyödynnettiin pääasiassa maatalousalueina, kun taas kylät perustettiin vuoristoon. Kuşadasının historiallinen merkitys liittyi sen sijaintiin lähellä merkittäviä antiikin kaupunkeja, kuten Efesosta, Miletiosta, Prienestä, Didymasta, Afrodisiaksesta, Trallesista, Nysasta, Alabandasta, Alindasta, Gergasta ja Harpasasta. Tämä sijainti teki Kuşadasista menneisyydessä merkittävän paikan.
Josefa Idem

Josefa Idem (s. 23. syyskuuta 1964 Goch, Nordrhein-Westfalen, Saksan liittotasavalta) on saksalaissyntyinen, nykyisin italialainen ratamelonnan olympiavoittaja ja poliitikko. Hän osallistui ensimmäisenä naisurheilijana kahdeksan kertaa olympialaisiin ja saavutti viisi mitalia. Viimeisen MM-mitalinsa hän saavutti 44-vuotiaana vuonna 2009.
Ensimmäisen olympiamitalinsa Idem saavutti Los Angelesissa 1984 Saksan liittotasavaltaa edustaen. Hän saavutti kajakkikaksikoiden 500 metrillä pronssia ja sijoittui kajakkinelosten 500 metrillä viidenneksi. Soulissa 1988 hän sijoittui kajakkiyksiköissä yhdeksänneksi ja nelosissa viidenneksi. Barcelonassa 1992 hän edusti jo Italiaa ja sijoittui yksiköissä neljänneksi.
Atlantassa 1996 hän saavutti yksiköissä pronssia ja Sydneyssä 2000 hän vihdoin voitti kultaa. Ateenassa 2004 ja Pekingissä 2008 Idem saavutti yksiköissä hopeaa ja kahdeksansissa olympialaisissaan Lontoossa 2012 hän sijoittui viidenneksi.
Idem valittiin Italian tasa-arvo-, urheilu- ja nuorisoministeriksi Enrico Lettan hallitukseen huhtikuussa 2013.
Santa Cruzin saarten taistelu

Santa Cruzin saarten taistelu oli toisen maailmansodan meritaistelu, joka käytiin Yhdysvaltain ja keisarillisen Japanin laivastojen välillä Salomonsaarten lähistöllä 25.–27. lokakuuta 1942. Taistelua on kuvattu Japanin Pyrrhoksen voitoksi, sillä se menetti paljon kokeneita lentäjiä, ja menetys toi liittoutuneille strategista etua.
Taistelussa Yhdysvallat menetti lentotukialus "USS Hornetin" ja hävittäjä "USS Porterin", ja 81 sen lentokonetta ammuttiin alas. Lisäksi "USS Enterprise", kevyt tukialus "USS San Juan", taistelulaiva "USS South Dakota" ja hävittäjät "USS Smith" ja "USS Mahan" vaurioituivat pahasti. Japani ei menettänyt yhtään alusta, mutta 99 sen lentokonetta ammuttiin alas ja lentotukialukset "Shōkaku" ja "Zuihō" sekä raskas risteilijä "Chikuma" vaurioituivat pahasti. Japanilaiset menettivät 500 miestä ja yhdysvaltalaiset 266 miestä. Taistelu kulutti japanilaisten voimia niin paljon, että liittoutuneet saavuttivat ratkaisevat voitot japanilaisista Guadalcanalin taistelussa.
Blue Tattoo

Blue Tattoo on virolaisen Vanilla Ninja -yhtyeen kolmas studioalbumi. Se julkaistiin maaliskuussa 2005.
Albumi sijoittui Saksan albumilistalla neljännelle sijalle, Itävallassa neljännelle sijalle ja Sveitsissä sijalle seitsemän. Puolassa albumi sijoittui sijalle 19.
James Vincent McMorrow

James Vincent McMorrow (s. 14. tammikuuta 1983) on irlantilainen folklaulaja ja lauluntekijä. Hänen debyyttialbuminsa "Early in the Morning" julkaistiin helmikuussa 2010. Hän kirjoitti albumin yksinäisyyden aikana rantatalossa Irlannissa. Hänen musiikkiaan on verrattu Bon Iveriin, Sufjan Stevensiin, ja Ray LaMontagneen. Kappaleita "Early in the Morning" -albumilta on käytetty yhdysvaltalaisissa televisio-ohjelmissa.
McMorrowin teki televisiodebyyttinsä BBC Twon ohjelmassa "Later... with Jools Holland" 27. toukokuuta 2011.
McMorrow esiintyi Eurosonic Festivaleilla 2012, kun Irlanti oli "valokeilamaa".
Närhi (täsmennyssivu)

Närhi voi tarkoittaa ainakin seuraavia asioita:
Sukunimenä.
Närhi on suomenkielinen sukunimi. Huhtikuun 2013 lopussa kyseinen sukunimi oli 1815 henkilöllä. Tunnettuja suomalaisia Närhiä ovat muun muassa:
NHL-kausi 1954–1955

NHL-kausi 1954–1955 oli National Hockey Leaguen historian 38. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Detroit Red Wings, joka kukisti finaalisarjassa Montreal Canadiensin otteluvoitoin 4–3.
Runkosarjan pistepörssin ja Art Ross Trophyn voitti Montreal Canadiensia edustanut Bernie Geoffrion. Geoffrion keräsi 70 ottelussa yhteensä 75 tehopistettä, joista 38 oli maaleja ja 37 syöttöpisteitä. Hän myös jakoi maalipörssin voiton Maurice Richardin kanssa 38 osumallaan. Pudotuspelien pistepörssin ykkönen oli puolestaan Detroit Red Wingsin Gordie Howe. Hän teki 11 pudotuspeliottelussa 20 tehopistettä, joista 9 oli maaleja ja 11 maaliin johtaneita syöttöjä. Hart Trophyn sai Toronto Maple Leafsia edustanut Ted Kennedy. 
Parhaalle puolustajalle jaettavan Norris-palkinnon voitti Montreal Canadiensin Doug Harvey, ja parhaan tulokkaan Calder Memorial Trophyn sai Chicago Black Hawksia edustanut Ed Litzenberger.
Pyhän Patrickin päivänä 17. maaliskuuta 1955 Montreal Canadiensin ja Detroit Red Wingsin välisen runkosarjaottelun yhteydessä sattui kuuluisa mellakka, joka tunnetaan englanniksi nimellä ”Richard Riot” ja ranskaksi nimellä ”L’Émeute”. Neljä päivää aiemmin Maurice Richard oli ottanut yhteen häntä mailalla päähän lyöneen Boston Bruins -puolustaja Hal Laycoen kanssa. Nujakan yhteydessä myös tapaukseen puuttunut linjatuomari Cliff Thompson oli joutunut Richardin iskun kohteeksi. Tämän seurauksena NHL:n presidentti Clarence Campbell asetti tuolloin NHL:n pistepörssin kärjessä olleen Richardin pelikieltoon koko loppukauden ajaksi. Kyseessä oli siihen mennessä pisin NHL:ssä annettu pelikielto. Laycoe ei sen sijaan saanut tilanteesta minkäänlaista rangaistusta.
Päätös raivostutti kanadanranskalaiset, joille Richard oli suuri urheilusankari ja kanadanranskalaisuuden ilmentymä. Niinpä Campbellin tullessa katsomaan Montrealin kotiottelua Detroitia vastaan hänet otettiin vastaan buuauksin ja hänen päälleen viskeltiin muun muassa kananmunia. Ensimmäisen erän päätyttyä Campbellin suuntaan heitettiin kyynelkaasupommi. Niinpä ottelun tapahtumapaikkana toiminut Montreal Forum jouduttiin evakuoimaan, ja Detroit nimettiin ottelun voittajaksi vain yhden erän jälkeen. Mellakoiva yleisö jatkoi kuitenkin riehumistaan kaduilla rikkoen muun muassa ikkunoita ja kääntäen autoja ylösalaisin. Kahdentoista poliisin lisäksi 25 siviiliä loukkaantui ja yli 60 ihmistä pidätettiin. Lisävahinkojen estämiseksi Richard vetosi seuraavana päivänä yleisöön radiossa, jotta kaaos saataisiin päättymään, ja tämän jälkeen väkivaltaisuuksia ei enää esiintynyt.
Runkosarja.
"Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu." 
Runkosarjan pistepörssi.
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"
Pudotuspelit.
 
Pudotuspelien pistepörssi.
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"
Matti Suuronen

Matti Johannes Suuronen (14. kesäkuuta 1933 Lammi – 16. huhtikuuta 2013 Espoo) oli suomalainen arkkitehti. Hänen kansainvälisestikin tunnettu työnsä on lujitemuovista valmistettu Futuro-talosarja.
Suuronen valmistui Teknillisestä Korkeakoulusta 1961 ja perusti pian oman toimiston, Casa Finlandian, jossa oli enimmillään 12 työntekijää. Hän suunnitteli Gulfin huoltamoita, kioskeja, omakoti- ja rivitaloja ja myös julkisia rakennuksia. 
Futuron herättämän kansainvälisen kiinnostuksen imussa Polykem Oy lanseerasi kokonaisen sarjan Matti Suurosen suunnittelemia muovirakennuksia. Tähän Casa Finlandia -sarjaan kuuluivat huoltoasema CF-100/200 (1969), kioski CF-10 (1970) sekä asuin- tai liikerakennus Venturo (1971). Casa Finlandia -tuotteiden yhteisenä nimittäjänä oli ajatus tehdä sarjavalmisteisia, kestäviä, helposti kuljetettavia ja pystytettäviä rakennuksia. Numerot CF-sarjan rakennusten nimissä viittaavat sisätilojen neliömääriin. 
Säilyneitä Casa Finlandia -sarjan huoltoasemarakennuksia ovat nykyisin ainakin Vantaan Simonkylän Bosch Car Service -rakennus sekä St1-asema Lempäälässä Helsingintien (tie 130) varrella.
Suurosen puoliso oli pianisti Sirkku Suuronen, ja heillä oli kolme lasta.
Ex ovis pullus non natis serò fit ullus

Ex ovis pullus non natis serò fit ullus on rap-artisti Paperi T:n ja rap-artisti/tuottaja Khidin yhteinen EP, joka julkaistiin kesäkuussa 2013 Monsp Recordsin kautta. Levy julkaistiin rajoitettuna LP-painoksena sekä digitaalisena julkaisuna.
EP nousi Suomen virallisen listan mid-price listan sijalle 6 viikolla 24/2013. Levystä julkaistiin myös yksi CD-levy, joka huutokaupattiin parivaljakon keikalla.
LP:n pienen painoksen vuoksi julkaisusta on tullut suosittu kohde keräilijöiden keskuudessa ja sen hinta nouseekin usein moninkertaiseksi alkuperäiseen nähden. Suuren kysynnän vuoksi levystä on pyydetty usein uusintapainosta, mutta Khidin ja Paperi T:n mukaan juuri keräilyaspektin vuoksi sellaista ei tulla valmistamaan.
Metacomet

Metacomet (1639 – 12. elokuuta 1676) oli wampanoag-intiaanien tunnetuin päällikkö. Englantilaisten siirtolaisten keskuudessa hänet tunnettiin yleisesti kuningas Philipinä. Metacomet jatkoi isänsä ja veljensä viitoittamaa tietä ja pyrki pitämään kansansa suhteet kunnossa Uuteen-Englantiin. Monet kahden eri rodun väliset näkemyserot ja siirtolaisten lisääntyneet määrät johtivat välien lopulliseen huononemiseen. Vuonna 1675 alkaneessa kuningas Philipin sodassa Metacomet johti yhdistyneitä Massachusettsin ja Rhode Islandin intiaaneja Uutta-Englantia vastaan ja aiheutti valtavat menetykset siirtokunnalle.
Taistelujen päätteeksi Metacomet surmattiin ja hänen päänsä lähetettiin keihään nokassa Plymouthiin, jossa sitä pidettiin näytteillä neljännesvuosisadan ajan.
Ruosteselkärastas

Ruosteselkärastas ("Turdus rufopalliatus") on rastaiden heimoon kuuluva varpuslintu.
Levinneisyys.
Ruosteselkärastasta tavataan pesivänä Meksikossa. Laji on joskus havaittu myös Yhdysvaltain eteläosissa pesimäajan ulkopuolella. Lajin populaatiota ei ole arvioitu, mutta sen on kuvattu olevan melko yleinen tai yleinen koko levinneisyysalueellaan. Laji on luokiteltu elinvoimaiseksi.
Translatewiki.net

translatewiki.net on verkkoperustainen ilmaisten ja avoimen lähdekoodin projektien lokalisointialusta, joka käyttää MediaWikin Translate-laajennosta. Translatewikissä on tuhansia vapaaehtoisia kääntäjiä, jotka kääntävät ja päivittävät kymmeniätuhansia tekstijonoja kuukaudessa yli 200 kielelle. MediaWiki-ohjelmiston käännökset tehdään translatewikin kautta.
Sivuston perustaja on suomalainen Niklas Laxström. Hän aloitti projektin nimellä BetaWiki.
Heinäkuussa 2019 translatewiki.net liittyi yleishyödylliseen Software in the Public Interest -yhteisöön.
Hanna Rydh

Hanna Albertina Rydh (12. helmikuuta 1891 Tukholma – 29. kesäkuuta 1964 Tukholma) oli ruotsalainen arkeologi. Hän perusti talvisodan puhjettua Suomen avun keskuskomitean (Centrala Finlandshjälpen) yhdessä Maja Sandlerin kanssa, jonka puoliso oli ulkoministeri Rickard Sandler. Hän toimi myös naisliikkeessä.
Raajärvi (järvi Kouvolassa)

Raajärvi on matala järvi Kouvolan Jaalassa Kymenlaakson luoteisosassa. Sen pinta-ala on 1,1 neliökilometriä. Etäisyys Kouvolan keskustasta on 30 kilometriä luoteeseen.
Maantietoa.
Raajärvi on 1,5 kilometriä pitkä, 1,3 kilometriä leveä, ja sen pinta-ala on 110 hehtaaria eli 1,1 neliökilometriä. Raajärven pyöreähköä yleisilmettä sävyttävät lukuisat niemimaat, kuten lounaisrannan Talasniemi ja pohjoisrannan Vitaniemi. Siinä on neljä saarta, joiden pinta-ala on 0,17 hehtaaria. Saarista kolme yli aarin ja viimeinen on alle aarin kokoinen. Raajärven kaakkoisosassa sijaitsee kaksi pientä saarta: Vähäsaari ja Isosaari.
Järvi on luodattu ja siitä on julkaistu syvyyskartat. Järven tilavuudeksi on määritetty 2,16 miljoonaa kuutiometriä eli 0,00216 kuutiokilometriä ja sen keskisyvyydeksi on saatu 2,0 metriä. Järvi syvenee rannoilta suhteellisen tasaisesti kohti keskiosaa. Syvin kohta, 5,6 metriä, sijaitsee järven luoteisosassa . Järven rantaviivan pituus on 7,1 kilometriä, josta saarten rantaviivan yhteispituuden osuus siitä on 350 metriä. Järven rannoilla on runsaasti pientaloja.
Vesistösuhteet.
Raajärvi (14.945.1.010) kuuluu Rautjoen valuma-alueeseen (14.945), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma-alue (14.9). Raajärvi on Rautjoen valuma-alueen toiseksi laajin vakavesi. Laajin on Rautjärvi ja kolmanneksi laajin on Myntjärvi. Rautjoen valuma-alueeseen kuuluu kolmetoista vähintään hehtaarin laajuista vakavettä.
Raajärvi laskee Talasniemen tyvestä luoteeseen Rautjärveen.
Jemeninrastas

Jemeninrastas ("Turdus menachensis") on rastaiden heimoon kuuluva varpuslintu.
Tuntomerkit.
Jemeninrastas on 23 cm pitkä. Se on väriltään melko yksivärisen ruskea. Kurkussa ja rinnassa on mustaa viirutusta tai täplitystä. Siipien alapuoli on oranssi. Nokka on oranssinkeltainen ja jalkojen väri vaihtelee lihanvärisestä keltaiseen.
Levinneisyys.
Jemeninrastasta tavataan kotoperäisenä Arabian niemimaan lounaisosissa ja sitä esiintyy Saudi-Arabian ja Jemenin alueilla. Laji on luokiteltu silmälläpidettäväksi.
Elinympäristö.
Jemeninrastas elää tiheissä metsissä ja pensaikoissa. Laji on kärsinyt metsien hakkuista.
Lisääntyminen.
Jemeninrastas pesii maalis-kesäkuussa. Pesä sijaitsee pensaassa tai puunoksalla 1–2 metrin korkeudessa.
Ravinto.
Jemeninrastas käyttää ravinnokseen hedelmiä ja selkärangattomia.
Suomen kansan ryhtiliike

Suomen kansan ryhtiliike oli Helsingissä vuonna 1949 perustettu yhdistys, jonka tarkoituksena oli kohentaa suomalaista tapakulttuuria ja alkoholikäyttäytymistä. Sen toimintaa rahoittivat pääasiassa Oy Alkoholiliike Ab ja Sosiaaliministeriö.
Yhdistys harjoitti julkaisu-, tutkimus- ja elokuvatoimintaa ja järjesti esitelmätilaisuuksia. Se järjesti vuodesta 1952 alkaen paikkakuntien välisiä viihtyisyys-, siisteys- ja käytöskilpailuja. Kilpailut järjestettiin niin, että eri paikkakunnille lähetettiin tarkkailijoita testaamaan ja seuraamaan erityisesti palvelualoilla toimivien käyttäytymistä. Myös yleistä siisteyttä ja asukkaiden rehellisyyttä tarkkailtiin. Joensuun kaupungintalon puistossa on Uno Aron (1899–1963) vuonna 1957 tekemä patsas, jonka Ryhtiliike lahjoitti Joensuulle sen jälkeen, kun kaupunki oli voittanut valtakunnallisen käytöskilpailun kolmannen kerran vuonna 1957.
Vuonna 1963 yhdistyksellä oli 27 jäsenyhdistystä. Helsingin kaupunki avusti järjestöä myöntämällä olympiavuonna 1952 sille 500 000 markan avustuksen.
Myöhemmin yhdistyksen tehtäviä ovat jatkaneet Tapakasvatus ry. vuosina 1975–1993 ja Terveys – Hälsan vuodesta 1993.
Alkuvaiheet.
Suomen kansan ryhtiliikkeen edeltäjä oli loppuvuonna 1945 sodan jälkeisissä tunnelmissa perustettu Kansalaisryhti ry. Se suuntasi toimintansa etenkin opiskelija- ja työnantajajärjestöjä kohtaan sekä kotipolttoa vastaan. Sille antoivat suurta tukea erilaiset urheilijatahot, sillä heille oli tärkeää kansan valmistaminen toimimaan arvokkaina olympiakisojen isäntinä.
Vuonna 1949 Kansalaisryhti korvattiin Suomen kansan ryhtiliikkeellä (). Kansalaisryhti oli toiminut enemmän kulissien takana, mutta Ryhtiliike suuntautui paljon enemmän ulospäin ja tarkoituksena oli perustaa useita paikallisyhdistyksiä. Järjestön ensimmäinen tavoite vuonna 1949 oli järjestää "Olympiaryhtikampanja". Kampanjan tavoitteena virallisessa kampanjaesitteessä vuodelta 1952 kerrottiin seuraavaa:""[Suomen kansan ryhtiliikkeen] perustamisen eräänä tärkeänä syynä ja samalla Ryhtiliikkeen toiminnan tärkeänä lähitavoitteena oli saada vuoden 1952 olympiakisoihin mennessä aikaan yleisten käyttäytymistapojen kohenemista ja ryhdistäytymistä niin, että olympiaisännyyden laajoille kansalaispiireille asettamat velvoitukset voitaisiin hoitaa mahdollisimman hyvin ja kansamme siten saisi runsaasti uusia ystäviä ja goodwilliä ympäri maailmaa"."Järjestö ei kuitenkaan koskaan saavuttanut niin suurta kannatusta kuin oli toivottu, ja se olisikin todennäköisesti kaatunut ilman Alkon tukitoimintoja. Alkon tuki järjestölle ei kuitenkaan ollut itsestään selvää, vaan sen jakamisesta kiisteltiin Alkon sisällä vuosien saatossa.
Jääkiekon I-divisioonan kausi 1974–1975

Kaudella 1974–1975 jääkiekon toiseksi korkein sarjataso pelattiin ensimmäistä kertaa I-divisioonan nimellä. Sarjajärjestelmä muuttui siten, että aiemman monilohkoisen sarjan sijasta pelattiin kahdeksan joukkueen yksilohkoinen sarja, jossa pelattiin nelinkertainen runkosarja. Sarjan kaksi parasta nousivat suoraan seuraavaksi kaudeksi perustettuun SM-liigaan.
Sarjataulukko.
Uusintaottelu
Vaasan Sport ja Forssan Palloseura nousivat seuraavaksi kaudeksi perustettuun SM-liigaan. SM-sarjasta I-divisioonaan putosivat SaiPa ja TuTo. SaPKo ja JyP putosivat sarjasta, mutta seuraavalle kaudelle I-divisioonan joukkuemäärää nostettiin kymmeneen, jolloin molemmat saivat pitää sarjapaikkansa. II-divisioonasta nousivat Reipas ja Jukurit.
Uuden-Englannin konfederaatio

Uuden-Englannin konfederaatio (Uuden-Englannin yhdistyneet siirtokunnat, ) oli Massachusettsin, Plymouthin, Connecticutin ja New Havenin englantilaisten siirtokuntien muodostama lyhytikäinen sotilaallinen liittouma. Se perustiin 19. toukokuuta 1643, ja sen ensisijaisena tarkoituksena oli liittää puritaanisia siirtomaita yhteen intiaanien ja muiden siirtomaavaltojen mahdollisia hyökkäyksiä vastaan. Liitto perustettiin 1643 mohegaanien ja narragansettien välillä käydyn sodan seurauksena.
Liitto heikentyi vuonna 1654, kun Massachusetts oli kieltäytynyt liittymästä sotaan Uusia-Alankomaita vastaan ensimmäisen Englannin–Hollannin sodan aikana. Liitto vahvistui uudelleen kuningas Philipin sodan aikana vuosina 1675–1676. Englannin kuningas Kaarle II kumosi Massachusettsin perustamiskirjan vuonna 1684 siirtomaa-aikana esiintyneestä tottelemattomuudesta kauppa-, tariffi- ja navigointilakien suhteen. Tämä johti liiton hajoamiseen.
Oliivirastas

Oliivirastas ("Turdus olivaceus") on rastaiden heimoon kuuluva varpuslintu.
Levinneisyys.
Oliivirastasta tavataan Afrikan itä- ja eteläosissa. Lajin populaatiota ei ole arvioitu, mutta sen on kuvattu olevan yleinen koko levinneisyysalueellaan. Laji on luokiteltu elinvoimaiseksi.
Elinympäristö.
Oliivirastas elää ainavihannissa metsissä ja metsänreunoissa sekä puutarhoissa.
Lisääntyminen.
Oliivirastaan pesä on puussa 3–16 metrin korkeudella. Naaras rakentaa pesän yksin noin 10 päivässä. Se munii 2–3 munaa, joita se hautoo yksin noin 14 päivää, jättäen pesän välillä korkeintaan tunniksi ravinnonhaun ajaksi. Poikaset lähtevät pesästä noin 16 vuorokauden ikäisinä, mutta ovat riippuvaisia vanhemmistaan vielä kaksi kuukautta tämän jälkeen.
Oliivirastas on yksi pesäloisivan punarintakäen ("Cuculus solitarius") isäntälajeista.
Ravinto.
Oliivirastas käyttää ravinnokseen matoja, hyönteisiä, muita selkärangattomia ja pudonneita hedelmiä. Se etsii ravintonsa pääasiassa maasta.
Panssarisimput

Panssarisimput (Peristediinae) on kurnusimppuihin kuuluva alaeimo. Alaheimon lajeja tavataan kaikista lämpimistä valtameristä. Aiemmin partasimput luokiteltiin omaksi heimokseen Peristediidae.
Lajit ja anatomia.
Panssarisimppujen alaheimoon kuuluu 6 sukua ja noin 47 lajia. Kooltaan heimon lajit ovat 15–70 cm pitkiä. Ruumista suojaavat kauttaaltaan luulevyt ja kuonossa on kaksi pidentymää. Alaleuassa on säikeinen uloke. Selkäevä on kaksiosainen ja etuosa on piikikäs. Panssarisimppujen rintaevien kaksi alinta ruotoa ovat muusta evästä erillisiä. Väriltään heimon kalat ovat punaisia, keltaisia tai harmaita.
Levinneisyys ja elintavat.
Panssarisimppulajeja tavataan lämpimistä vesistä Atlantista, Intian valtamerestä ja Tyynestämerestä. Ne ovat lähellä pohjaa yleensä yli 180 metrin syvyydessä. Panssarisimppujen ravintoa ovat selkärangattomat eläimet, kuten äyriäiset, käärmetähdet, nilviäiset ja madot.
West Point kadetti

West Point kadetti () on Edward Sedgwickin ohjaama ja tuottama yhdysvaltalainen mykkä romanttinen draamakomediaelokuva vuodelta 1927. "West Point kadetin" pääosia näyttelevät William Haines ja Joan Crawford. Raymond L. Schrock laati elokuvan tarinan ja käsikirjoituksen. Välitekstit laati Joseph Farnham. Elokuvan tuotantoyhtiönä ja jakelijana toimi Metro-Goldwyn-Mayer.
Juoni.
"West Point kadetti" kertoo ylimielisestä ja julkeasta West Pointin kadetista Brice Waynesta (Haines), joka on jalkapallojoukkueen tähtipelaaja. Hän oppii tuskallisesti tekemänsä virheet. Hänet erotetaan joukkueesta juuri ennen suurta ottelua ja Wayne eroaa kadettikoulusta. Hän kuitenkin peruu eroamisensa, kun hänen ystävänsä Tex McNeil (Bakewell) ja Betty Channing (Crawford) rohkaisevat häntä jäämään. Hän pääsee takaisin joukkueeseen ja tekee ottelussa ratkaisevan maalin.
Tuotanto.
"West Point kadetin" kuvaukset alkoivat heinäkuussa 1927 ja päättyivät saman vuoden syyskuussa. Elokuva kuvattiin paikan päällä New Yorkin West Pointissa. Elokuvaa kuvattiin myös Metro-Goldwyn-Mayerin studioilla Culver Cityssä Kaliforniassa. Elokuvan budjetti oli 205 000 dollaria.
Samaa juonta käytettiin DeMille Companyn samana vuonna 1927 ilmestyneessä elokuvassa "Reippaat aseveikot", jonka pääosissa ovat William Boyd ja Bessie Love.
Julkaisu ja vastaanotto.
"West Point kadetti" sai Yhdysvaltain ensi-iltansa 31. joulukuuta vuonna 1927 New Yorkissa. Toinen ensi-ilta pidettiin 2. tammikuuta vuonna 1928. Maanlaajuiseen teatterilevitykseen elokuva pääsi 8. tammikuuta vuonna 1928. Saksassa elokuva oli saanut myös ensi-illan vuonna 1927 ja Suomessa 18. helmikuuta vuonna 1929.
Ilmestyessään "West Point kadetti" sai kriitikoilta kiitettävän vastaanoton. Elokuva oli myös suuri menestys taloudellisesti. "West Point kadetti" tuotti Yhdysvalloissa 502 000 dollaria ja ulkomailla 190 000 dollaria. "West Point kadetti" tuotti yhteensä 692 000 dollaria.
Muut julkaisut.
"West Point kadetti" on julkaistu VHS:lle ja DVD:lle. Elokuva julkaistiin DVD:lle 18. elokuuta vuonna 2009.
Fraita

Fraita () on kaupunki Marokossa El Kelaâ des Sraghnan provinssissa, Marrakesh-Tensift-El Haouzin alueella. Fraita sijaitsee El Kelaâ des Sraghnan kaupungista 21 km kaakkoon. Kaupungin asukasluku oli vuonna 2004 noin 10 500. Lähistöllä virtaavia 
jokia ovat Ouad al-akhedhar ja Ouad Tassaout.
Moyo Bahamboula

Plaisir Bahamboula eli Moyo Bahamboula (s. 8. tammikuuta 1991 Corbeil-Essonnes) on ranskalainen jalkapalloilija, pelipaikaltaan keskikenttäpelaaja.
Ura.
Sukujuuriltaan kongolainen Bahamboula syntyi Essonnen departementissa Pariisin eteläpuolella. Hän pelasi jalkapalloa paikallisissa Grignyn ja Linas-Montlhéryn joukkueissa, kunnes siirtyi vuonna 2005 Sochaux’n junioreihin. Hän ylsi Sochaux’n 19-vuotiaiden joukkueen kanssa Ranskan nuorten cupin eli Coupe Gambardellan loppuotteluun vuonna 2010. Metz voitti ottelun rangaistuspotkukilpailun jälkeen. Bahamboula pelasi myös Sochaux’n reservijoukkueessa Ranskan neljänneksi korkeimmalla sarjatasolla CFA:ssa kausina 2008–2011.
Kaudeksi 2011–2012 Bahamboula siirtyi Belgian toiseksi korkeimmalla sarjatasolla Tweede klassessa pelanneeseen Royal Antwerpiin. Hän loukkaantui pian seuraan liittymisen jälkeen, eikä toivuttuaan onnistunut vakinnuttamaan paikkaansa joukkueessa ja sopimus purettiin jo joulukuussa 2011.
Kauden 2012–2013 alkupuolen Bahamboula pelasi CFA:n Viry-Châtillon’ssa ennen siirtymistään Suomen Veikkausliigan Myllykosken Palloon helmikuussa 2013. Hän debytoi liigassa 29. huhtikuuta 2013 ottelussa Helsingin Jalkapalloklubia vastaan. Seura ja Bahamboula purkivat sopimuksensa kuitenkin heinäkuussa 2013, ja hän pelasi liigassa vain seitsemän ottelua.
Bahamboula on pelannut myös Ranskan alle 19-vuotiaiden maajoukkueessa.
Ramin Djawadi

Ramin Djawadi (s. 19. heinäkuuta 1974 Duisburg, Länsi-Saksa) on saksalaissyntyinen televisio- ja elokuvamusiikin säveltäjä.
Djawadi syntyi länsisaksalaisessa Duisburgin kaupungissa iranilaislähtöiseen lääkäriperheeseen. Hän opiskeli bostonilaisessa Berklee College of Musicissa ja valmistui sieltä vuonna 1998. Kohta sen jälkeen Hans Zimmer rekrytoi Djawadin Remote Control Productions -yritykseensä. Djawadi on säveltänyt musiikkia muun muassa elokuviin "", "Titaanien taistelu", "Red Dawn" ja "Pacific Rim – Hyökkäys Maahan" sekä televisiosarjoihin "Pako", "Game of Thrones", "Kohde" ja "Westworld". "Game of Thronesiin" hänet palkattiin vain runsaat kaksi kuukautta ennen sarjan debyyttiä alkuperäisen säveltäjävalinnan Stephen Warbeckin tilalle.
Elokuvien ja televisiosarjojen lisäksi Djawadi on säveltänyt musiikkia myös videopeleihin.
Spring Fever (elokuva)

Spring Fever on vuonna 1927 ensi-iltansa saanut Edward Sedgwickin ohjaama yhdysvaltalainen mykkäkomediaelokuva, jonka pääosissa ovat William Haines ja Joan Crawford heidän toisessa yhteisessä elokuvassaan. "Spring Fever" kertoo laivakuljetusvirkailijasta Jack Kellystä (Haines), joka teeskentelee olevansa mestarigolfaaja voittaakseen perijätär Allie Monten (Crawford) sydämen.
"Spring Fever" perustuu Vincent Lawrencen näytelmään, jonka pohjalta Frank Davis ja Albert Lewin laativat käsikirjoituksen. Ralph Spence teki elokuvan välitekstit. Metro-Goldwyn-Mayer oli elokuvan tuotantoyhtiönä ja jakelijana. "Spring Fever" sai ensi-iltansa Yhdysvalloissa 18. lokakuuta vuonna 1927. Maanlaajuinen ensi-ilta oli 22. lokakuuta. Vaikka "Spring Fever" oli suuri menestys, kriitikot olivat epäileviä itse elokuvan suhteen. Elokuva tuotti maailmanlaajuisesti 505 000 dollaria. Naispääosaa näyttelevä Joan Crawford sanoi elokuvasta: ""Spring Fever" oli kaikkien ajan ja rahan tuhlausta."
"Spring Feverista" tehtiin uudelleenfilmatisointi "Love in the Rough" vuonna 1930. "Spring Fever" julkaistiin DVD:lle 23. maaliskuuta vuonna 2009.
Komorienrastas

Komorienrastas ("Turdus bewsheri") on rastaiden heimoon kuuluva varpuslintu.
Levinneisyys.
Komorienrastasta tavataan Komoreilla ja Mayottella. Lajin populaatiota ei ole arvioitu, mutta lajia on kuvattu melko yleiseksi tai yleiseksi ja se on luokiteltu silmälläpidettäväksi.
Valtioneuvos (Venäjä)

Valtioneuvos (, "statski sovetnik") oli keisarinajan Venäjällä ja myös Suomen suuriruhtinaskunnassa käytössä ollut viidennen luokan virka-arvo.
Arvonimi Suomessa.
Valtioneuvoksen arvo kuului Suomen suuriruhtinaanmaan arvojärjestyksessä viidenteen arvoluokkaan. Arvonimi myönnettiin viimeisen kerran vuonna 1917 ennen Suomen itsenäistymistä. Koska itsenäisessä Suomessa otettiin vuonna 1930 valtioneuvoksen arvonimi käyttöön, Suomessa oli pitkään elossa myös Venäjän vallan aikaisia valtioneuvoksia.
Afrikanlaulurastas

Afrikanlaulurastas ("Turdus pelios") on rastaiden heimoon kuuluva varpuslintu. Se on jaettu yhdeksään alalajiin.
Levinneisyys.
Afrikanlaulurastasta tavataan Afrikan keskiosissa. Lajin populaatiota ei ole arvioitu, mutta sen on raportoitu olevan yleinen ja se on luokiteltu elinvoimaiseksi.
Afrikanrillirastas

Afrikanrillirastas ("Turdus tephronotus") on rastaiden heimoon kuuluva varpuslintu.
Levinneisyys.
Afrikanrillirastasta tavataan Itä-Afrikassa. Lajin populaatiota ei ole arvioitu, mutta sitä on kuvattu yleiseksi tai paikallisesti yleiseksi ja se on luokiteltu elinvoimaiseksi.
Amurinrastas

Amurinrastas ("Turdus pallidus") on rastaiden heimoon kuuluva varpuslintu.
Levinneisyys.
Amurinrastasta tavataan Itä-Aasiassa. Lajin maailmanlaajuista populaatiota ei tiedetä, mutta se on luokiteltu elinvoimaiseksi lajiksi.
Laamannikunta Suomessa

Laamannikunta () on Ruotsissa keskiajalla oikeudenkäyttöä varten luotu alue, laamannin toimipiiri. Suomesta muodostui Ruotsista erillinen ”Itämaan” laamannikunta. Laamanni mainitaan Suomessa ensi kerran vuonna 1362, jolloin Suomi muodosti yhden laamannikunnan.
Kuningas Eerik XIII Pommerilainen jakoi 29. lokakuuta 1435 ”Itämaat” eli Suomen kahteen laamannikuntaan, Etelä- ja Pohjois-Suomen laamannikuntaan ja antoi samana päivänä Turun maanoikeuden perustamiskirjeen. Pohjois-Suomi eli Pohja-Suomi ("Norra Finland") tarkoitti siinä Aurajoen pohjoispuolta, Ahvenanmaa ja Pohjanmaa mukaan lukien. Etelä-Suomen laamannikunta sisälsi Suomen muut alueet (Varsinais-Suomi, Uusimaa, Häme ja Karjala). Molemmat laamannit istuivat Turussa.
Vuonna 1511 perustettiin Satakunnan-Pohjanmaan laamannikunta, joka pian yhdistettiin takaisin Pohjois-Suomen laamannikuntaan. Vuonna 1775 Pohjanmaa sai oman laamannikunnan Vaasan hovioikeuden perustamisen yhteydessä. Karjala kuului vuoden 1435 laamannikuntajaossa Etelä-Suomen laamannikuntaan. Karjalan laamannioikeuden synnystä ei ole selvää kuvaa, mutta todennäköisesti laamannin asetti Viipurin linnanpäällikkö. Laamannin valta ei ollut rinnastettavissa kahteen muuhun laamanniin, sillä hänellä ei ollut tuomiovaltaa Turun maanoikeudessa. Ensimmäinen tiedossa oleva Karjalan laamannin tuomio on vuodelta 1447.
Laamannin virat lakkautettiin 1868, jolloin laamanneja oli kuusi, kunkin hovioikeuden alaisuudessa kaksi.
Suomen laamannit.
Ennen Suomen laamannikunnan jakoa Suomen laamanneina toimivat:
Suomen laamannikunnat.
Laamannikuntia oli lakkauttamishetkellä kuusi kappaletta:
NeXT

NeXT (myöhemmin NeXT Computer ja NeXT Software) oli yhdysvaltalainen tietotekniikkayhtiö, joka kehitti ja valmisti työasemia korkeakouluille ja yrityksille. Yhtiön perusti Applen toinen perustaja Steve Jobs vuonna 1985. Apple osti yhtiön vuonna 1996. NeXT -yhtiön logon ja siihen liittyneen graafisen ohjeiston suunnitteli Paul Rand 100 000 dollarin palkkiota vastaan.
Tuotteet.
NeXT esitteli ensimmäisen NeXT Computer -työaseman vuonna 1988 ja pienemmän NeXTstation -työaseman vuonna 1990. 
Yhtiön dollarin hintaisten tietokoneiden myynti jäi pieneksi ja yhtiö ei toimittanut enempää kuin tietokonetta vuodessa.
Työasemien myynti jäi suhteellisen pieneksi, vaikka NeXTSTEP -käyttöjärjestelmä oli edistyksellinen. 
NeXTSTEP toimi myöhemmin pohjana Applen OS X- ja iOS-käyttöjärjestelmille.
Tietokonemallit:
NHL-kausi 1953–1954

NHL-kausi 1953–1954 oli National Hockey Leaguen historian 37. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Detroit Red Wings, joka kukisti finaalisarjassa Montreal Canadiensin otteluvoitoin 4–3.
Runkosarjan piste- ja syöttöpörssin sekä Art Ross Trophyn voitti Detroit Red Wingsia edustanut Gordie Howe. Howe keräsi 70 ottelussa yhteensä 81 tehopistettä, joista 33 oli maaleja ja 48 syöttöpisteitä. Maalipörssin voiton vei Maurice Richard 37 osumallaan. Pudotuspelien pistepörssin ykkönen oli Richardin tavoin Montreal Canadiensissa pelannut Dickie Moore. Hän teki 11 pudotuspeliottelussa 13 tehopistettä, joista 5 oli maaleja ja 8 maaliin johtaneita syöttöjä. Hart Trophyn sai Chicago Black Hawksin maalivahti Al Rollins.
Parhaalle puolustajalle myönnettävän ja ensimmäistä kertaa jaetun Norris-palkinnon voitti Detroit Red Wingsin Red Kelly. Parhaan tulokkaan Calder Memorial Trophyn sai puolestaan New York Rangersia edustanut Camille Henry.
Kauden aikana "Samedi-Dimanche"-lehdessä ilmestyi haamukirjoittajan Maurice Richardin nimissä kirjoittama kolumni, jossa NHL:n presidentti Clarence Campbellia kutsuttiin diktaattoriksi. Tämä sai Campbellin raivon valtaan, mikä johti siihen, että Frank Selke onnistui taivuttelemaan Richardin esittämään Campbellille anteeksipyynnön. Richard ei myöskään enää sallinut nimensä esiintymistä muiden kirjoittamien kolumnien tekijänä. Quebeciläiset kokivat tapauksen nöyryyttävänä ja ilmentymänä englanninkielisten valta-asemasta ranskankielisiin verrattuna. Asiaan liittyi myös Canadiensin vastustajajoukkueiden tapa käyttää kovimpia pelaajiaan Richardin pelin horjuttamiseen sekä se, että tulisen luonteensa myötävaikutuksella hän joutui usein rangaistuksi näiden yhteenottojen seurauksena. Niinpä Richardin tukijat olivat sitä mieltä, että häntä vastaan juoniteltiin. Seuraavalla kaudella Campbellin Richardille maaliskuussa 1955 määräämän pelikiellon jälkimainingeissa sattui ”Richard Riot” -nimellä tunnettu jääkiekkomellakka.
Runkosarja.
"Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu." 
Runkosarjan pistepörssi.
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"
Pudotuspelit.
 
Pudotuspelien pistepörssi.
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"
Portuñol

Portuñol tai portunhol on espanjan ja portugalin kielten epäjärjestelmällisestä sekoittamisesta usein käytetty nimitys. Portuñolia puhutaan erityisesti Etelä-Amerikassa, portugalinkielisen Brasilian ja sitä ympäröivien espanjankielisten maiden raja-alueella. Nimitys portuñol/portunhol on sanojen português 'portugali' ja español 'espanja' kontaminaatio.
Uruguayssa maan hallitus on pyrkinyt 1800-luvulta alkaen pyrkinyt pitämään kaksi eri kieltä erillään ja kieltämään portugalin kielen käytön esim. kouluissa. Portuñolia puhutaan on erityisesti maan pohjoisosissa, harvaanasutuilla alueilla, minkä vuoksi siihen liitetään negatiivinen stigma huonosta kielenkäytöstä vähemmän koulutettujen keskuudessa. Sekakieltä käytetään kuitenkin mm. taiteellisen ilmauksen välineenä ja sen katsotaan olevan osa paikallisten ihmisten identiteettiä.
Brasiliassa portuñolin maine ei ole juurikaan parempi. Esimerkiksi vuoden 2022 presidentinvaalien alla Jair Bolsonaro teeskenteli, ettei ymmärtänyt portugalilaisen toimittajan kysymystä sanomalla, "en puhu espanjaa tai portunholia".
Tšekin presidentti

Tšekin tasavallan presidentti () on Tšekin valtionpäämies. Nykyisenä presidenttinä toimii Petr Pavel, joka astui virkaan 9. maaliskuuta 2023.
Historia ja valtaoikeudet.
Samettieron jälkeen Tšekin presidentti valittiin parlamentin yhteisistunnossa, jossa presidentiksi valittiin sellainen henkilö, joka sai enemmistön tuen sekä edustajainhuoneessa että senaatissa. Ensimmäiseksi presidentiksi valittiin Tšekkoslovakian viimeisenä presidenttinä toiminut Václav Havel. Suoraan kansanvaaliin siirryttiin vuonna 2013, jolloin presidentiksi valittiin Miloš Zeman.
Sen lisäksi, että presidentti on valtionpäämies, hän toimii myös virkansa puolesta Tšekin asevoimien ylipäällikkö. Presidentin rooli on suurimmaksi osaksi seremoniallinen, mutta virka on silti arvostettu ja presidentti nimittää joitakin korkea-arvoisia virkamiehiä kuten keskuspankin johtajan ja pääministerin. Lisäksi presidentillä on jonkin verran sanavaltaa maan ulkopolitiikassa.
Lisäksi presidentti myöntää tšekkiläiset kunnianosoitukset joko omasta tai parlamentin edustajien aloitteesta, ellei hän ole delegoinut tätä valtaa jollekin toiselle. Instuva presidentti kantaa virkansa puolesta kahden ritarikunnan korkeimman luokan tunnuksia, jotka hän saa pitää virkakautensa jälkeen, mikäli Tšekin parlamentti niin päättää.
Valinta ja pätevyysvaatimukset.
Presidenttivalitaan suorilla kansanvaaleilla. Tullakseen valituksi ehdokkaan tulee saada vähintään yli 50 prosenttia äänistä. Mikäli näin ei käy ensimmäisellä kierroksella, kahden eniten ääniä saaneen välillä järjestetään toinen kierros. Virkakauden pituus on viisi vuotta. Sama henkilö voidaan valita presidentiksi enintään kahdelle peräkkäiselle kaudelle.
Tšekin perustuslain mukaan presidentiksi valittavan henkilön tulee täyttää seuraavat ehdot:
Palkkio ja etuudet.
Vuonna 2025 presidentin kuukausipalkkio oli 341 200 korunaa.
Presidentin virka-asuntona toimii Prahan linna. Lisäksi Lányn linna toimii presidentin kesäasuntona.
Baseballin Euroopan-mestaruuskilpailut 2005

Baseballin Euroopan-mestaruuskilpailut käytiin Tšekin tasavallassa 7. – 17. heinäkuuta 2005. Mestaruuden voitti Alankomaat. 
Loppusarja C.
Alkulohkoissa pelatut keskinäiset ottelut laskettiin mukaan loppusarjan taulukkoon.
Loppusarja D.
sijoista 7-12.
Alkulohkoissa pelatut keskinäiset ottelut laskettiin mukaan loppusarjan taulukkoon.
Lopulliset sijoitukset.
Euroopan mestari 2005
 &lt;br&gt;Alankomaat
19. mestaruus
KHL-kausi 2013–2014

KHL-kausi 2013–2014 on jääkiekkosarja KHL:n kuudes kausi. Mukana on 28 joukkuetta, jotka on jaettu kahteen 14 joukkueen konferenssiin. Molemmissa konferensseissa on kaksi seitsemän joukkueen divisioonaa.
KHL laajeni uuteen maahan, kun kroatialainen KHL Medveščak Zagreb liittyi uutena seurana liigaan. Toinen, Admiral Vladivostokiksi nimetty uusi seura tuli Venäjän Vladivostokiin.
Kausi alkoi Opening Cupilla 4. syyskuuta 2013, jossa kohtasivat edelliskauden finalistit OHK Dinamo Moskova ja Traktor Tšeljabinsk. Tämän jälkeen alkoi muu runkosarja 5. syyskuuta pelattavilla otteluilla. KHL:n All Star -ottelu pelattiin 11. tammikuuta 2014. Kaudella oli pelitauko 6.-23. helmikuuta 2014 talviolympialaisten johdosta. Runkosarja päättyi 3. maaliskuuta 2014.
Kausi etenee läntisen ja itäisen konferenssin pudotuspeleihin 7. maaliskuuta 2014. Näiden välierät pelataan 20.-31. maaliskuuta ja finaalit 2.-15. huhtikuuta 2014. Konferenssien voittajat etenevät Gagarin Cupiin. Pudotuspelit ja loppuottelut pelataan paras seitsemästä -periaatteella.
Kari Jalosen luotsaama Lev Praha eteni Gagarin Cupin finaaleihin ensimmäisenä ei -venäläisenä joukkueena.
Pistepörssi.
"PO=Pelatut ottelut M=Maalit S=Syötöt P=Pisteet +/-=Plus-miinus RM=Rangaistusminuutit "
Salaneuvos (Venäjä)

Salaneuvos () oli keisarinajan Venäjällä ja myös Suomen suuriruhtinaskunnassa käytössä ollut kolmannen luokan virka-arvo.
Venäjän keisarikunta.
Venäjän keisarikunnassa arvonimi salaneuvos oli käytössä 1722–1917 osana Pietari Suuren käyttöön ottamaa rankijärjestelmää, joka rinnasti hovin ja siviilihallinnon virkamiesten arvoasteikon sotilasarvoihin. Tällä asteikolla salaneuvos oli kolmanneksi ylin arvoaste, joka vastasi kenraaliluutnanttia ja merivoimien vara-amiraalia. 
Salaneuvosta ylempi arvonimi todellinen salaneuvos () puolestaan vastasi kenraalia tai amiraalia. Toiseen arvoluokkaan kuulunut todellinen salaneuvos oikeutti puhutteluun ”teidän korkeaylhäisyytenne” (), kun taas salaneuvosta puhuteltiin ”teidän ylhäisyytenne” (). Todellisen salaneuvoksen yläpuolella oli rankijärjestelmässä arvonimi "kansleri".
Suomen suuriruhtinaskunta.
Salaneuvos oli virka- ja arvonimenä käytössä myös Suomessa Venäjän vallan alla. Vuonna 1897 annetussa Suomen viimeisessä arvojärjestyksessä (29/1897) kaikki suuriruhtinaskunnan sotilas- ja siviilivirat oli jaettu neljääntoista luokkaan. Salaneuvos kuului arvojärjestyksessä kolmanteen luokkaan ja "todellinen salaneuvos" toiseen luokkaan. Ensimmäinen luokka oli tyhjä.
Muutamia suomalaisia ja Suomessa vaikuttaneita todellisia salaneuvoksia ja salaneuvoksia.
Lähde:
NHL-kausi 1952–1953

NHL-kausi 1952–1953 oli National Hockey Leaguen historian 36. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Dick Irvinin valmentama Montreal Canadiens, joka kukisti finaalisarjassa Boston Bruinsin otteluvoitoin 4–1. Kyseessä oli NHL:n olemassaolon aikana Canadiensin kuudes ja seuran koko historian seitsemäs Stanley Cup -mestaruus.
Runkosarjan piste-, maali- ja syöttöpörssin sekä Art Ross Trophyn ja Hart Trophyn voitti Detroit Red Wingsia edustanut Gordie Howe. Howe keräsi 70 ottelussa yhteensä 95 tehopistettä, joista 49 oli maaleja ja 46 syöttöpisteitä. Pudotuspelien pistepörssin ykkönen oli puolestaan Boston Bruinsin Ed Sandford. Hän teki 11 pudotuspeliottelussa 11 tehopistettä, joista 8 oli maaleja ja 3 maaliin johtaneita syöttöjä. Parhaalle tulokkaalle myönnettävän Calder Memorial Trophyn sai New York Rangersissa pelannut Gump Worsley.
Runkosarja.
"Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu." 
Runkosarjan pistepörssi.
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"
Pudotuspelit.
 
Pudotuspelien pistepörssi.
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"
Opening Cup

Opening Cup (), on palkintopokaali, joka annetaan KHL-kauden ensimmäisen ottelun voittajalle. Ottelussa kohtaavat aina edellisen kauden finalistit mestaruuden voittaneen joukkueen kotiareenalla. Ensimmäisellä KHL-kaudella 2008–2009 ottelussa kohtasivat KHL:aa edeltäneen Venäjän superliigan finalistit.
Vuoden 2010 Opening Cupissa läntisen konferenssin finalistia edusti OHK Dinamo Moskova, sillä keväällä finaaleissa pelannut HK MVD yhdistyi Moskovan Dynamon kanssa muodostaen uuden seuran. 
10. syyskuuta 2011, kolme päivää Lokomotiv Jaroslavlin lento-onnettomuuden jälkeen, liiga päätti omistaa vuoden 2011 Opening Cupin Lokomotiv Jaroslavlille kunnioituksenosoituksena onnettomuudessa menehtyneitä kohtaan. Useat mediat tulkitsivat Opening Cupin nimen muuttuneen pysyvästi Jaroslavl Cupiksi, mutta KHL:n hallitus tarkensi palkinnon nimen säilyneen ennallaan.
Opening Cup -voittajat.
† Kauden 2009–2010 finalisti HK MVD yhdistyi Moskovan Dynamon kanssa kauden päätteeksi, minkä takia OHK Dinamo Moskova osallistui vuoden 2010 Opening Cupiin.
Club Life Volume Three – Stockholm

Club Life Volume Three - Stockholm on Tiëston miksauskokoelma-albumi, jonka ilmestymispäivä oli 18. kesäkuuta 2013.
Jean Bayard

Honoré Jean Bayard (23. lokakuuta 1897 Toulouse, Ranska – 11. maaliskuuta 1995 Toulouse, Ranska) oli ranskalainen rugbypelaaja. Hän kilpaili vuoden 1924 kesäolympialaisissa Pariisissa ja kuului siellä hopeaa saaneeseen miesten joukkueeseen.
Paul John Marx

Paul John Marx (12. maaliskuuta 1935 Mutzig, Ranska – 19. kesäkuuta 2018) oli Papua-Uudella-Guinealla toiminut roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 29. kesäkuuta 1963 ja nimitettiin Kereman koadjuuttoripiispaksi 3. toukokuuta 1985. Piispaksi konsekroinnin suoritti 13. joulukuuta Peter Kurongku, jota avustivat Virgil Patrick Copas ja Benedict To Varpin.
Marxista tuli 6. joulukuuta 1988 Kereman piispa, ja hän toimi tässä virassa, kunnes jäi eläkkeelle 13. maaliskuuta 2010.
Kris Kross

Kris Kross oli yhdysvaltalainen rap-duo, jonka muodostivat Chris ”Mac Daddy” Kelly ja Chris ”Daddy Mac” Smith. Se nousi maineeseen vuonna 1992, kun Kelly ja Smith olivat 13-vuotiaita. Tuottaja Jermaine Dupri löysi duon ostoskeskuksesta ja taitavan markkinoinnin tukemana duo menestyi maailmalla. Kappale ”Jump” oli kahdeksan viikkoa listaykkösenä, ja albumia "Totally Krossed Out" myytiin yli neljä miljoonaa kappaletta.
Seuraavalla albumilla, "Da Bomb", pojilla oli ollut äänenmurros eikä uuden karheamman imagon luominen onnistunut kovin hyvin. Yhtye piti taukoa ja kolmas albumi, vuoden 1996 "Young, Rich and Dangerous", menestyi jälleen paremmin, ja siitä irrotettua rap-balladia ”Tonite’s tha Night” myytiin kultalevyyn oikeuttava määrä.
Yhtyeen jäsenet tekivät soolouraa, mutta esiintyivät jälleen yhdessä helmikuussa 2013 Jermaine Duprin yhtiön So So Defin 20-vuotisjuhlassa. Duon toinen jäsen Chris Kelly kuoli saman vuoden toukokuussa 34-vuotiaana huumeiden yliannostukseen.